Hopp til hovedinnhold

## Navigasjonssti

1. Hjem
2. Hva er Prosjektveiviseren?
3. Planlegge
4. →

# Hva er Prosjektveiviseren?

- Idé
- Konsept
- Planlegge
- Gjennomføre
- Avslutte
- Realisere

## Sidebar

## Planlegge

- Gjennomgå faseplanen for planleggingsfasen
- Beskrive prosjektets produkter
- Beskrive behovet for endringer i arbeidsprosesser og organisering
- Beskrive tekniske rammer for prosjektet
- Etablere prosjektorganisasjonen
- Planlegge prosjektgjennomføringen
- Utarbeide gjennomføringsstrategi
- Ferdigstille styringsdokumentasjon
- BP3 - Beslutte overgang til gjennomføringsfasene

## Innhold

## Planlegge

Planleggingsfasen sikrer at virksomheten har en god forståelse for arbeidet som kreves for å gjennomføre prosjektet, før virksomhetsledelsen forplikter seg til en betydelig investering.

Publisert: 03. Mai 2019, Sist endret: 16. okt 2019

Ansvarlig: Prosjektleder

- Ledelsesprodukter inn: Prosjektbegrunnelse, Prosjektforslag, Faseplan for planleggingsfasen, Erfaringslogg

## Se mer om:

- Interessenter i planleggingsfasen
- Gevinstrealisering i planleggingsfasen
- Usikkerhetsstyring i planleggingstfasen
- Informasjonssikkerhet og personvern i planleggingsfasen
- Virksomhetsarkitektur i planleggingsfasen
- Anskaffelser i planleggingsfasen

### Oppstart av fasen

Fasen innledes ved at virksomhetsledelsen har godkjent prosjektforslaget som ble utarbeidet i konseptfasen. ​

I forbindelse med overgangen fra konseptfase til planleggingsfase er det ofte stor utskifting i bemanning, og sentrale deltakere i konseptfasen er ikke nødvendigvis med videre i planleggingsfasen. Ved oppstarten av planleggingsfasen blir det derfor svært viktig at prosjektet legger vekt på å dra med seg alle resultater og erfaringer fra det arbeidet som er gjort i konseptfasen. Et godt tips kan være å invitere sentrale deltakere fra konseptfasen til å være med i prosjektets gjennomgang av faseplanen for planleggingsfasen.

### Hvorfor en planleggingsfase?

Planleggingsfasen skal legge grunnlaget for en god styring av den videre prosjektgjennomføringen. Dette dreier seg om å

- Etablere prosjektets organisering, herunder viktige roller og ansvar knyttet til prosjektets styring
- Bestemme hva som skal være prosjektets produkter, det vil si hvilke behov og funksjoner prosjektets løsninger skal oppfylle, samt eventuelle føringer eller rammer for utarbeidelse av disse løsningene
- Utarbeide en overordnet plan for prosjektets gjennomføring, knyttet opp mot et antall gjennomføringsfaser og hva som skal leveres i hver fase
- Utarbeide en gevinstrealiseringsplan, det vil si hva som må til for at prosjektets produkter skal bli tatt i bruk på en slik måte at de forventede gevinstene skal bli realisert

Husk at hvordan ivareta informasjonssikkerhet og personvern også er en viktig del av prosjektplanleggingen.

### Ikke planlegg for detaljert

Planleggingen som gjøres her bør være på et overordnet nivå. Vær på vakt mot å bestemme valget av konkrete løsninger allerede her i planleggingsfasen. Det vil begrense prosjektets videre handlingsrom for å finne de beste løsningene underveis i gjennomføringsfasene. Kravspesifikasjoner som lages i denne fasen bør derfor være rettet mot behov (eventuelt ønsket funksjonalitet) og ikke mot løsningenes detaljerte innhold og virkemåte. Planleggingsfasen er IKKE en teknisk designfase.

### Forbered beslutningspunkt 3

Resultatet fra planleggingsfasen er en samling dokumenter som benyttes av prosjektstyret for å godkjenne videre gjennomføring av prosjektet. Dette omfatter prosjektets styringsdokument (som er en videreforedling av siste del av prosjektforslaget), faseplan for første gjennomføringsfase, og en gevinstrealiseringsplan. I styringsdokumentet inngår prosjektets produkter, mål, prosjektplan, og gjennomføringsstrategi.

Denne styringsdokumentasjonen brukes til å fatte beslutning om gjennomføring av prosjektet samt som styringsredskap i etterfølgende faser.

Fasen avsluttes ved at dokumentasjonen godkjennes av prosjekteier ved BP3.

## Tittel inn her

Ledelsesprodukter ut: Gevinstrealiseringsplan, Faseplan for gjennomføringsfase, Styringsdokument, Oppdatert erfaringslogg, Prosjektbegrunnelse

←
Forrige steg
BP2 - Beslutte oppstart av planleggingsfasen
Neste steg
Gjennomgå faseplanen for planleggingsfasen
→

## Fant du det du lette etter?

Ja/Nei *
Ja
Nei
*
Hva lette du etter? *
Vær så presis som mulig, bruk stikkord på det du lette etter
skjult
Til toppen
↑