Hopp til hovedinnhold

## Navigasjonssti

1. Hjem
2. God praksis
3. Viktige tema i alle faser
4. Anskaffelser
5. Anskaffelser i konseptfasen
6. →

## Sidebar

## God praksis

- Viktige tema i alle faser
  - Interessenter
  - Gevinster
  - Usikkerhet
  - Informasjonssikkerhet og personvern
  - Virksomhetsarkitektur
  - Anskaffelser
    - Anskaffelser i konseptfasen
    - Anskaffelser i planleggingsfasen
    - Anskaffelser i gjennomføringsfasene
    - Anskaffelser i avslutningsfasen
    - Anskaffelser i realiseringsfasen
- Innovasjon og smidig metodikk
- IT-politiske tema
- PRINCE2 prinsipp
- Prosjektstandarder

## Innhold

# Anskaffelser i konseptfasen

I konseptfasen skal du komme frem til hva anskaffelsen skal omfatte og hvordan anskaffelsen skal gjennomføres.

Publisert: 23. sep 2019, Sist endret: 01. nov 2019

## Finn ut om noen av de aktuelle konseptene kan omfatte anskaffelser

Du må finne ut om anskaffelser kan være en måte å oppfylle behovene på, hvilke roller anskaffelsene fyller og hvilke av prosjektmålene som kan oppfylles helt eller delvis gjennom anskaffelser.

## Finn ut hvilke løsninger som finnes i markedet

Du må sette deg inn i hvilke muligheter som finnes i markedet. Følg f.eks. med i datapressen og fagtidsskrifter. Meld deg på nyhetsbrev. Gå på konferanser og frokostmøter. Ta kontakt med andre virksomheter som har anskaffet liknende digitaliseringsløsning og spør om deres erfaringer.

## Involvér fremtidige brukere

Digitaliseringsløsninger har ofte mange typer brukere, både eksternt og internt. Kartlegging av interessenter kan gi deg en god oversikt over hvem det kan være aktuelt å involvere.

Det er spesielt én brukergruppe det er viktig å få med seg allerede i konseptfasen. Det er gevinsteierne som blir systemeiere for de digitaliseringsløsningene som skal anskaffes og får ansvaret for å følge opp leverandøren når prosjektet er avsluttet og digitaliseringsløsningen overføres til linjen. .

Interessentanalysen kan fortelle deg hvem som kan være potensielle gevinsteiere. Gevinsteierne har ofte gode kunnskaper om det fagområdet som skal digitaliseres. Denne kunnskapen er viktig å trekke på når det skal avgjøres om det er løsninger i markedet kan fylle behovet.

## Deldette

Del med andre:
Send med epost Del på Linkedin Del på Twitter Del på Facebook
Til toppen
↑