Hopp til hovedinnhold

## Navigasjonssti

1. Hjem
2. God praksis
3. Viktige tema i alle faser
4. Interessenter
5. Hvordan få interessentene til å medvirke positivt?
6. Definere tiltak
7. →

## Sidebar

## God praksis

- Viktige tema i alle faser
  - Interessenter
    - Hva er en interessent?
    - Hvordan få interessentene til å medvirke positivt?
      - Identifisere interessenter
      - Analysere interessenter
      - Definere tiltak
      - Planlegge tiltak
      - Gjennomføre tiltak
      - Evaluere tiltak
    - Fasenes interessenter
  - Gevinster
  - Usikkerhet
  - Informasjonssikkerhet og personvern
  - Virksomhetsarkitektur
  - Anskaffelser
- Innovasjon og smidig metodikk
- IT-politiske tema
- PRINCE2 prinsipp
- Prosjektstandarder

## Innhold

# Definere tiltak

Publisert: 03. Mai 2019, Sist endret: 22. Feb 2021

Arbeidet med å definere tiltak tar utgangspunkt i det grunnlaget som er skapt gjennom identifisering og analyse av prosjektets interessenter, dokumentert i interessentregisteret.

Å definere tiltak dreier seg om å bestemme hvilke tiltak som skal iverksettes knyttet til hver enkelt interessent. Den videre planleggingen av tiltakenes gjennomføring hører hjemme i neste trinn av prosessen, «planlegge tiltak».

Som hjelp til å bestemme hvilke tiltak som er mest hensiktsmessig for hver interessent kan man bruke en illustrasjon som vist nedenfor. Hvor i dette diagrammet den enkelte interessent hører hjemme vil være bestemt av den graden av interesse og innflytelse som ble angitt i forbindelse med analysen i forrige trinn, «analysere interessenter».

Vær spesielt oppmerksom på interessentene i øvre høyre hjørne i figuren ovenfor. Disse har både sterke interesser og potensielt stor innflytelse på prosjektet, og kan dermed vise seg å ha sterk påvirkning på prosjektet både i positiv og negativ retning.

### Steg 1

Med utgangspunkt i interessentanalysen, vurderes hvordan prosjektet kan ivareta hver enkelt interessent på best mulig måte for å sikre mest mulig støtte og positivt bidrag til et vellykket prosjekt. Definer hvilke tiltak som er tilstrekkelige og mest hensiktsmessige for å ivareta interessenten og dermed sikre dennes positive medvirkning til prosjektet. Bruk gjerne figuren ovenfor som et utgangspunkt. Som grunnlag for vurderingen kan for eksempel følgende spørsmål stilles:

- På hvilen måte kan prosjektet oppnå best mulig støtte og bidrag fra interessenten?
- Hvordan kan prosjektet påvirke til at interessenten bruker sin innflytelse på en positiv måte?
- Hvordan kan prosjektet stimulere interessenter med stor interesse i prosjektet til å bidra aktivt til et vellykket prosjekt?
- Hvilke relevante arenaer, nettverk, møteplasser kan prosjektet benytte seg av?
- Er det enkelte interessenter som er spesielt positive eller negative til prosjektet?
- I hvilken grad og på hvilken måte bør interessenter eventuelt involveres i prosjektet? Skal interessenten gis en formell rolle i prosjektorganisasjonen, eller ha en mer uformell tilknytning til prosjektet? Bestem i så fall hvilken.

### Steg 2

Klarlegg hvilket informasjonsbehov interessenten vil ha. Tenk over spørsmål som:

- Hva trenger interessenten å være orientert om?
- Hvilken informasjon vil interessenten forvente å få?
- Hvilken informasjon er det viktig for prosjektet at interessenten får?
- På hvilket detaljeringsnivå bør informasjonen ligge?
- Hvilken form skal informasjonen ha? Hva er hovedbudskapet?
- Trenger interessenten spesiell oppfølging? Intervjuer, presentasjoner, dokumentasjon, etc?
- Hvilke informasjonskanaler vil være best egnet for hvilken informasjon?
- Når skal informasjonen gis?

### Steg 3

Legg resultatet av vurderingene ovenfor inn i interessentregisteret.

- Hovedtiltak for å ivareta interessentens positive medvirkning
- Interessentens informasjonsbehov

### Steg 4

Vurder om det er spesielle tiltak som kan og bør iverksettes umiddelbart for å ivareta nåsituasjonen best mulig. Slike tiltak anbefales det at prosjektleder legger inn i sin «gjøreliste» for løpende aktiviteter slik at disse ivaretas gjennom denne.

## Deldette

Del med andre:
Send med epost Del på Linkedin Del på Twitter Del på Facebook
Til toppen
↑