Hopp til hovedinnhold

## Navigasjonssti

1. Hjem
2. God praksis
3. Viktige tema i alle faser
4. Virksomhetsarkitektur
5. →

## Sidebar

## God praksis

- Viktige tema i alle faser
  - Interessenter
  - Gevinster
  - Usikkerhet
  - Informasjonssikkerhet og personvern
  - Virksomhetsarkitektur
    - Virksomhetsarkitektur i konseptfasen
    - Virksomhetsarkitektur i planleggingsfasen
    - Virksomhetsarkitektur i gjennomføringsfasene
    - Virksomhetsarkitektur i avslutningsfasen
    - Virksomhetsarkitektur i realiseringsfasen
  - Anskaffelser
- Innovasjon og smidig metodikk
- IT-politiske tema
- PRINCE2 prinsipp
- Prosjektstandarder

## Innhold

# Virksomhetsarkitektur

Virksomhetsarkitektur dreier seg om hvordan en virksomhet er organisert, hvordan arbeidsprosesser er satt sammen og hvordan IT-løsninger utnyttes. En virksomhetsarkitektur består av prinsipper, metoder og modeller som til sammen beskriver dette i en helhet.

Publisert: 03. Mai 2019, Sist endret: 11. Jan 2021

## Les mer om

- Virksomhetsarkitektur i konseptfasen
- Virksomhetsarkitektur i planleggingsfasen
- Virksomhetsarkitektur i gjennomføringsfasene
- Virksomhetsarkitektur i avslutningsfasen
- Virksomhetsarkitektur i realiseringsfasen

Hensikten med en godt beskrevet og omforent virksomhetsarkitektur er blant annet at enkeltløsninger realiseres i en helhetlig sammenheng og ikke hver for seg. Formålet er å sikre god sammenheng mellom arbeidsprosesser og IT-løsninger, og å unngå at det etableres informasjonssystemer som ikke snakker sammen, eller såkalte siloer. IT-arkitektur utgjør en delmengde av virksomhetens helhetlige arkitektur og handler om hvordan IT-systemer er bygget opp ved hjelp av komponenter og relasjonene mellom disse.

### Felles offentlig arkitektur

Offentlig forvaltning håndterer et mangfold av oppgaver, og de ulike offentlige virksomhetene har særegne behov. Samtidig vil de fleste virksomhetene ofte ha en rekke felles behov. I tillegg trenger de ofte å samhandle med hverandre for å ivareta sine oppgaver. En felles arkitektur for offentlig sektor legger til rette for samhandling på tvers av virksomheter og bidrar til å understøtte felles behov ved å legge til rette for gjenbruk av felleskomponenter.

### Virksomhetsarkitekturen som kilde til prosjektforslag

Som en del av virksomhetsarkitekturen utvikles målbilder og handlingsplaner basert på virksomhetsstrategier og overordnede mål. Handlingsplanen har sitt utspring i sammenligning av nåsituasjonen og ønsket framtidssituasjon. Det er prosjektene og produktutviklingen som skal få de ønskede endringene til å skje.

### Arkitekturarbeid i prosjekter og produktutvikling må skje i samråd med virksomhetsarkitekturen

## Tittel inn her

Se rollebeskrivelsen for virksomhetsarkitekt

Ideer, prosjektforslag og løsnings-arkitektur må sees i sammenheng med virksomhetsarkitekturen, og ikke bryte med det helhetlige målbildet for virksomheten. Dette innebærer at virksomhetsarkitekten bør være med i den tidlige vurderingen av ideer og prosjektforslag, og ha en tett relasjon til løsningsarkitekten i alle faser av prosjektet/produktutviklingen. Virksomhetsarkitekturen gir føringer og rammer for løsningsarkitekturen, men løsningsarkitekturen vil også kunne utfordre og føre til endringer i virksomhetsarkitekturen. Når endrede arbeidsprosesser og løsninger settes i produksjon vil de inngå i og bli en del av den helhetlige virksomhetsarkitekturen.

## Deldette

Del med andre:
Send med epost Del på Linkedin Del på Twitter Del på Facebook

## Fant du det du lette etter?

Ja/Nei *
Ja
Nei
*
Hva lette du etter? *
Vær så presis som mulig, bruk stikkord på det du lette etter
skjult
Til toppen
↑